CELEX: 32013D0340
Language: lv
Date: 2013-06-27 00:00:00
Title: 2013/340/ES: Komisijas Īstenošanas lēmums ( 2013. gada 27. jūnijs ), ar ko groza Lēmumu 2008/855/EK attiecībā uz dzīvnieku veselības kontroles pasākumiem saistībā ar klasisko cūku mēri Horvātijā (izziņots ar dokumenta numuru C(2013) 3932)  Dokuments attiecas uz EEZ

29.6.2013   
            
            
               LV
            
            
               Eiropas Savienības Oficiālais Vēstnesis
            
            
               L 179/96
            
         KOMISIJAS ĪSTENOŠANAS LĒMUMS
   (2013. gada 27. jūnijs),
   ar ko groza Lēmumu 2008/855/EK attiecībā uz dzīvnieku veselības kontroles pasākumiem saistībā ar klasisko cūku mēri Horvātijā
   (izziņots ar dokumenta numuru C(2013) 3932)
   (Dokuments attiecas uz EEZ)
   (2013/340/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   tā kā:
   
               (1)
            
            
               Komisijas 2008. gada 3. novembra Lēmumā 2008/855/EK par dzīvnieku veselības kontroles pasākumiem saistībā ar klasisko cūku mēri dažās dalībvalstīs (3) ir noteikti konkrēti kontroles pasākumi attiecībā uz klasisko cūku mēri dalībvalstīs vai to reģionos, kas iekļauti minētā lēmuma pielikumā. Dalībvalstīs vai to apgabalos ir reģistrētas atšķirīgas klasiskā cūku mēra epidemioloģiskās situācijas. Tādēļ Lēmuma 2008/855/EK pielikumam ir trīs daļas un katrā no tām iekļauti dalībvalstu apgabali, kuriem piemēro dažādus pasākumus atbilstoši epidemioloģiskajai situācijai.
            
         
               (2)
            
            
               Saskaņā ar Lēmumu 2008/855/EK dalībvalstis nodrošina, ka dzīvas cūkas no šo valstu teritorijas tiek nosūtītas uz citām dalībvalstīm tikai tad, ja šo cūku izcelsme nav minētā lēmuma pielikumā uzskaitītajos apgabalos.
            
         
               (3)
            
            
               Lēmuma 2008/855/EK pielikuma I daļā uzskaitītas dalībvalstis un to apgabali, kuros klasiskā cūku mēra epidemioloģiskā situācija ir vislabvēlīgākā. Līdz ar to Lēmumā 2008/855/EK ir noteikts, ka nosūtīšanas dalībvalstis var atļaut dzīvu cūku nosūtīšanu no saimniecībām, kuras atrodas minētā pielikuma I daļā iekļautā apgabalā, uz tādām saimniecībām vai kautuvēm, kuras atrodas citas dalībvalsts apgabalā, kas arī ir iekļauts minētajā I daļā, ja tiek izpildīti konkrēti nosacījumi. Turklāt svaigu cūkgaļu no saimniecībām, kas atrodas šajos apgabalos, un gaļas izstrādājumus un gaļas produktus, kas sastāv no šo cūku gaļas vai kas to satur, var nosūtīt uz citām dalībvalstīm.
            
         
               (4)
            
            
               Horvātijā klasiskā cūku mēra uzliesmojums mājas cūkām pēdējo reizi tika konstatēts 2008. gadā. Tomēr arī 2012.–2013. gada medību sezonā ir tikuši konstatēti seropozitīvi gadījumi mežacūkām. Horvātija piemēroja attiecīgus pasākumus, lai kontrolētu klasisko cūku mēri saskaņā ar pasākumiem, kas paredzēti Padomes 2001. gada 23. oktobra Direktīvā 2001/89/EK par Kopienas pasākumiem klasiskā cūku mēra kontrolei (4), un pašlaik tiek īstenota programma šīs slimības izskaušanai.
            
         
               (5)
            
            
               Paredzams, ka Horvātija pievienosies Savienībai 2013. gada 1. jūlijā. Ņemot vērā klasiskā cūku mēra epidemioloģisko situāciju šajā valstī, ir lietderīgi noteikt pasākumus klasiskā cūku mēra kontrolei tās teritorijā, lai novērstu slimības izplatīšanos uz citiem Savienības apgabaliem. Pamatojoties uz informāciju, ko sniegusi Horvātijas kompetentā iestāde, ir lietderīgi Lēmuma 2008/855/EK pielikuma I daļā iekļaut Karlovac, Sisak-Moslavina, Slavonski Brod-Posavina un Vukovar-Srijem apgabalu teritorijas.
            
         
               (6)
            
            
               Tāpēc Lēmums 2008/855/EK būtu attiecīgi jāgroza.
            
         
               (7)
            
            
               Šo lēmumu piemēro no Horvātijas pievienošanās dienas Eiropas Savienībai.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2008/855/EK pielikuma I daļā pievieno šādu ierakstu:
   
      “Horvātija
      
      
         Karlovac, Sisak-Moslavina, Slavonski Brod-Posavina un Vukovar-Srijem apgabalu teritorijas.”
   
   2. pants
   Šo lēmumu piemēro no dienas, kad stājas spēkā Līgums par Horvātijas pievienošanos.
   3. pants
   Šis lēmums ir adresēts dalībvalstīm.
   
      Briselē, 2013. gada 27. jūnijā
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 395, 30.12.1989., 13. lpp.
   
      (2)  OV L 224, 18.8.1990., 29. lpp.
   
      (3)  OV L 302, 13.11.2008., 19. lpp.
   
      (4)  OV L 316, 1.12.2001., 5. lpp.